فاكر اني قريت قصة مرة عن راجل لقى شنطة مليانة كور طين على شط البحر. ماكانوش باينين حاجة مهمة، بس حيروه (...) فخد الشنطة معاه.
وهو ماشي على الشط، عشان يقضي الوقت، كان بيرمي كور الطين واحدة ورا التانية في البحر لأبعد مسافة ممكن.
ماكانش مهتم للموضوع لحد ما وقعت منه واحدة واتكسرت على صخرة. لقى جواها حجر كريم جميل. من الفرحة، الراجل بدأ يكسر باقي كور الطين. كل واحدة كان فيها كنز شبه اللي قبلها. لقى جواهر بآلاف الدولارات في حوالي 20 كورة طين اللي كانوا باقيين معاه. وهنا خبط على دماغه.
كان قضى وقت طويل على الشط. يمكن كان رمى حوالي 50 او 60 كورة طين مليانة كنوز في موج البحر. بدل ما يطلع معاه آلاف الدولارات كنز، كان ممكن يطلع بعشرات الآلاف، بس رماهم كلهم.
عارف، ساعات بيحصل كده مع الناس، بنبص لحد، يمكن حتى لنفسنا، ونشوف المظهر الخارجي بس زي إناء الطين. مابيبانش حاجة من برة. مش دايماً بيكون جميل، فبنقلل من قيمته، ونشوف الشخص ده أقل أهمية من حد تاني أجمل منه او مشهور او غني.
في كنز جوا كل واحد فينا. لو اخدنا وقت نتعرف على الشخص ده، ولو طلبنا من ربنا يورينا الشخص ده زي ما هو شايفه، بعدين _
من المقطع ده ممكن نتعلم _.
لازم نكسر كل حاجة نلاقيها عشان ندور على مجوهرات كل حاجة جميلة من جوة اكتر من برة كل حاجة شكلها وحش لازم تكون جميلة من جوة مينفعش نحكم على الحاجات او الناس من مظهرهم بس